**CONVENŢIE TEHNICA PRIVIND REALIZAREA LUCRĂRILOR DE RACORDARE LA SISTEMUL DE DISTRIBUŢIE A GAZELOR NATURALE**

**CAPITOLUL I:** **Părţile contractante**

**A.** Operatorul sistemului de distributie a gazelor naturale MEGACONSTRUCT S.A., cu sediul social in Bucuresti, str. Piata Unirii nr. 1, Corp Central, etaj 5, Spatiu C5.02, sector 3, inregistrat la oficiul registrului comertului cu nr. J40/5736/1993, cod unic de inregistrare RO 3507416, cont bancar nr. RO63 RNCB 0074 0292 3597 0001 deschis la BCR BUCURESTI, titular al Licentei nr. 1835/25.09.2013 de operare a sistemului de distributie a gazelor naturale, reprezentat legal in vederea semnarii prezentului contract prin: dl. Catalin Daniel IVAN, in calitate de Director General, denumit în continuare OD si

B. Operatorul economic autorizat de Autoritatea Naţională de Reglementare în Domeniul Energiei (ANRE) pentru proiectarea sistemelor de distribuţie a gazelor naturale …………………………………….................... (OEP) (denumirea), tip autorizaţie PDSB, valabilă de la data de ...................... până la data de ..........................., cu sediul în ..........................., str. ............................... nr......., telefon ……................/fax ................, e-mail ..................., număr de înmatriculare .................., cod fiscal................., cont bancar…..........................., deschis la Banca ..............., reprezentat legal prin dl/dna ………………….............., având calitatea de ………….................., şi/sau……………………..

C. Operatorul economic autorizat de ANRE pentru execuţia sistemelor de distribuţie a gazelor naturale ....................(OEE) (denumirea), tip autorizaţie EDSB, valabilă de la data ................... până la data de ................., cu sediul în........................., str. ..................... nr. ......, telefon .................../fax ................, e-mail ......................, număr de înmatriculare ..................., cod fiscal ............., cont bancar ................., deschis la Banca .................., reprezentat legal prin dl/dna ................., având calitatea de .......................................,fiecare denumită individual "partea" şi/sau colectiv "părţile", au convenit încheierea prezentei convenţii tehnice.

**CAPITOLUL II: Obiectul Convenţiei tehnice**

Art. 1

(1) Activităţile necesare racordării la sistemul de distribuţie a gazelor naturale (SD) a ...............................(imobilul/obiectivul/sistemul nou) amplasat în ................................ (strada, numărul, satul, comuna/oraşul/municipiul,judeţul), sunt:

a) obţinerea certificatului de urbanism, a avizelor/autorizaţiilor emise de organismele abilitate/autorităţile competente, precum şi a autorizaţiei de construire a extinderii şi/sau redimensionării obiectivului/conductei de distribuţie a gazelor naturale necesar/necesare realizării racordării la SD şi/sau a instalaţiei de racordare, în numele OSD;

b) întocmirea şi depunerea proiectului pentru autorizarea executării/proiectului tehnic aferent lucrărilor de racordare la SD;

c) întocmirea şi depunerea la autorităţile şi instituţiile publice şi la deţinătorii de utilităţi a documentaţiei tehnice aferent lucrărilor de racordare la SD;

d) execuţia lucrărilor de racordare la SD.

(2) Obiectul convenţiei tehnice îl constituie realizarea activităţilor prevăzute la alin. (1), după caz.

Art. 2

(1) Achiziţia echipamentului de reglare a presiunii şi de măsurare a gazelor naturale, inclusiv a firidei nu face obiectul prezentei convenţii tehnice.

(2) În situaţia în care teul de branşament echipat cu dispozitiv de siguranţă sau, după caz, teul de branşament din oţel este pus la dispoziţie de către OSD, achiziţia acestuia nu face obiectul prezentei convenţii tehnice.

**CAPITOLUL III: Durata Convenţiei tehnice**

Art. 3

(1) Convenţia tehnică intră în vigoare la data semnării de către părţi şi îşi produce efectele începând cu data returnării la OSD.

(2) Convenţia tehnică se încheie pe o durată de ................ zile, corespunzătoare realizării lucrărilor de racordare la SD, care fac obiectul acesteia.

Art. 4

(1) Durata prevăzută la art. 3 alin. (2) este în concordanţă cu termenele prevăzute în Regulament.

(2) Lucrarea de racordare la SD se consideră finalizată, din punctul de vedere al cerinţelor prevăzute în legislaţia în construcţii, la data încheierii procesului-verbal de recepţie la terminarea lucrărilor.

Art. 5

Durata prevăzută la art. 3 alin. (2) poate fi prelungită de către părţi prin act adiţional, cu notificarea prealabilă a solicitantului.

**CAPITOLUL IV: Termeni şi abrevieri**

Art. 6

(1) În sensul convenţiei tehnice se definesc următorii termeni şi următoarele abrevieri după cum urmează:

a) ATR - avizul tehnic de racordare la sistemul de distribuţie a gazelor naturale;

b) Convenţia tehnică - Convenţia tehnică privind realizarea lucrărilor de racordare la SD, încheiată între OSD şi OEP şi/sau OEE, selectaţi/selectat de solicitant, cu luarea în considerare a faptului că obiectivele rezultate în urma finalizării/terminării lucrărilor de racordare la SD sunt realizate în numele OSD şi fac parte din obiectivele SD;

c) Lege - Legea energiei electrice şi a gazelor naturale nr. 123/2012, cu modificările şi completările ulterioare;

d) lucrări de racordare la SD - ansamblul activităţilor necesare proiectării şi executării instalaţiei de racordare şi/sau, după caz, extinderii şi/sau redimensionării obiectivului/conductei de distribuţie a gazelor naturale necesar/necesare realizării racordării la SD;

e) OSD - operatorul sistemului de distribuţie a gazelor naturale;

f) procedură OSD - procedură operaţională proprie elaborată de OSD în conformitate cu prevederile art. 158 alin. (1) din Lege;

g) PVRTL - procesul-verbal de recepţie la terminarea lucrărilor;

h) PVRF - procesul-verbal de recepţie finală;

i) Regulament - Regulamentul privind racordarea la sistemul de distribuţie a gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 7/2022;

j) solicitant - persoana fizică/juridică sau grupul de persoane fizice/juridice care adresează OSD o cerere scrisă în vederea racordării la SD.

(2) Termenii prevăzuţi la alin. (1) se completează cu termenii definiţi în Lege şi în legislaţia aplicabilă în sectorul gazelor naturale.

**CAPITOLUL V: Drepturile şi obligaţiile părţilor**

*SECŢIUNEA 1: Drepturile şi obligaţiile OSD*

Art. 7

OSD, în relaţia cu OEP, are, în principal, următoarele drepturi:

a) să execute garanţia de bună execuţie în limita prejudiciului creat, în situaţia în care aceasta există şi în situaţia în care OEP nu îşi îndeplineşte obligaţiile asumate prin Convenţia tehnică;

b) să propună încheierea unui act adiţional la Convenţia tehnică pentru situaţiile neprevăzute în aceasta.

Art. 8

OSD, în relaţia cu OEP, are, în principal, următoarele obligaţii:

a) să respecte prevederile legale în vigoare în derularea activităţilor ce fac obiectul Convenţiei tehnice;

b) să pună la dispoziţia OEP documentele şi informaţiile necesare executării Convenţiei tehnice, la data semnării acesteia;

c) să notifice solicitantul cu privire la neîndeplinirea/îndeplinirea cu întârziere de către OEP a obligaţiilor asumate prin Convenţia tehnică.

Art. 9

OSD, în relaţia cu OEE, are, în principal, următoarele drepturi:

a) să propună încheierea unui act adiţional la Convenţia tehnică pentru situaţiile neprevăzute în aceasta;

b) să sisteze execuţia lucrărilor de racordare în situaţia în care OEE nu îşi îndeplineşte obligaţiile contractuale sau nu respectă prevederile legale privind execuţia obiectivelor din sectorul gazelor naturale specificate de OSD;

c) să execute garanţia de bună execuţie în limita prejudiciului creat, în situaţia în care aceasta există şi în situaţia în care OEE nu îşi îndeplineşte obligaţiile asumate prin Convenţia tehnică;

d) să notifice OEE, în caz de nerefacere corespunzătoare a sistemului rutier (carosabil şi/sau trotuar), acordând un termen de 10 zile pentru remediere; în cazul în care OEE nu remediază lucrările de refacere a sistemului rutier executate necorespunzător, pe cheltuială proprie şi în termen, OSD are dreptul de a remedia aceste lucrări, personal sau cu alţi contractanţi, pe cheltuiala OEE.

Art. 10

OSD, în relaţia cu OEE, are, în principal, următoarele obligaţii:

a) să urmărească execuţia lucrărilor realizate de OEE pe tot parcursul derulării Convenţiei tehnice;

b) să notifice OEE anterior emiterii unei pretenţii asupra garanţiei de bună execuţie, precizând totodată obligaţiile care nu au fost respectate, precum şi termenul acordat pentru remedierea prejudiciului;

c) să notifice solicitantul cu privire la neîndeplinirea/îndeplinirea cu întârziere de către OEE a obligaţiilor asumate prin Convenţia tehnică;

d) să pună la dispoziţia OEE echipamentul de reglare a presiunii şi/sau de măsurare a gazelor naturale, inclusiv firida, în termenele prevăzute în Regulament;

e) să pună la dispoziţia OEE, dacă este cazul, teul de branşament echipat cu dispozitiv de siguranţă sau teul de branşament din oţel.

*SECŢIUNEA 2: Drepturile şi obligaţiile OEP*

Art. 11

OEP, în relaţia cu OSD, are, în principal, următoarele drepturi:

a) să solicite OSD punerea la dispoziţia OEP a documentelor şi informaţiilor necesare executării obiectului Convenţiei tehnice;

b) să primească garanţia de bună execuţie în situaţia în care aceasta există şi în situaţia în care nu a fost executată până la data încheierii PVRF.

Art. 12

OEP, în relaţia cu OSD, are, în principal, următoarele obligaţii:

a) să respecte prevederile legale în sectorul gazelor naturale pentru proiectarea lucrării de racordare prevăzute la obiectul Convenţiei tehnice;

b) să realizeze activitatea de proiectare a obiectivului sistemului de distribuţie a gazelor naturale, în baza autorizaţiei ANRE valabile;

c) în situaţia în care solicitantul îl alege pe OSD, pentru verificarea tehnică a proiectului, să pună la dispoziţia OSD proiectul pentru autorizarea executării instalaţiei de racordare şi, după caz, a extinderii şi/sau redimensionării obiectivului/conductei de distribuţie a gazelor naturale necesar/necesare realizării racordării la SD, înainte de obţinerea autorizaţiei de construire; după obţinerea acesteia, proiectul pentru autorizarea executării se constituie parte integrantă a proiectului tehnic;

d) să pună la dispoziţia OSD proiectul tehnic aferent instalaţiei de racordare şi, după caz, extinderii şi/sau redimensionării obiectivului/conductei de distribuţie a gazelor naturale necesar/necesare realizării racordării la SD, în vederea îndeplinirii de către OSD a obligaţiei prevăzute la art. 160 alin. (1) din Lege;

e) dacă este cazul, să obţină toate avizele şi autorizaţiile necesare executării obiectului Convenţiei tehnice în numele OSD;

f) să transmită, prin intermediul canalelor de comunicare precizate de OSD, documentele şi informaţiile referitoare la stadiul lucrărilor contractate; OEP garantează corectitudinea datelor transmise şi conformitatea acestora cu informaţiile din documentele originale;

g) să notifice în scris OSD, cu cel puţin 60 de zile anterior datei la care expiră autorizaţia ANRE care îi conferă OEP dreptul să proiecteze sisteme de distribuţie a gazelor naturale, conform obiectului Convenţiei tehnice;

h) să depună la OSD, în vederea respectării prevederilor art. 160 alin. (1) din Lege, următoarele:

(i)certificatul de urbanism, avizele deţinătorilor de utilităţi solicitate prin certificatul de urbanism, autorizaţia de construire şi/sau acordul/autorizaţia administratorului drumului, în original;

(ii)două exemplare din proiectul pentru autorizarea executării/proiectul tehnic, care să conţină, în principal:

1.partea de desfacere-refacere sistem rutier (dacă este cazul), vizat spre neschimbare de către emitentul autorizaţiei de construire şi/sau al acordului/autorizaţiei administratorului drumului;

2.planul de securitate şi sănătate a muncii;

(iii)proiectele pentru lucrările conexe, după caz.

*SECŢIUNEA 3: Drepturile şi obligaţiile OEE*

Art. 13

OEE, în relaţia cu OSD, are, în principal, următoarele drepturi:

a) să solicite OSD punerea la dispoziţia OEE a documentelor şi informaţiilor necesare executării obiectului Convenţiei tehnice;

b) să primească garanţia de bună execuţie în situaţia în care aceasta există şi în situaţia în care nu a fost executată până la data încheierii PVRF.

Art. 14

OEE, în relaţia cu OSD, are, în principal, următoarele obligaţii:

a) să execute integral şi la termen obiectul Convenţiei tehnice, cu respectarea cerinţelor prevăzute în Regulament şi în procedurile OSD şi cu considerarea termenelor asumate de către solicitant şi prevăzute în graficul de proiectare şi/sau execuţie a lucrărilor de racordare la SD, prevăzut în anexa care face parte integrantă din prezentele clauze minime obligatorii;

b) să remedieze viciile ascunse până la expirarea perioadei de garanţie a lucrărilor;

c) să anunţe începerea lucrărilor la OSD, la emitentul autorizaţiei de construire şi la Inspectoratul de Stat în Construcţii, în numele OSD, în conformitate cu legislaţia în vigoare;

d) să nu acopere lucrările care devin ascunse fără participarea reprezentantului OSD desemnat cu urmărirea lucrărilor şi fără ca acesta să accepte modul de execuţie/etapele de montaj; în caz contrar, lucrările de descoperire şi refacere a lucrărilor neverificate, precum şi refacerea lucrărilor neconforme sunt suportate de către OEE;

e) să utilizeze materialele care respectă cerinţele de calitate, conform prevederilor art. 173 din Normele tehnice pentru proiectarea, executarea şi exploatarea sistemelor de alimentare cu gaze naturale, aprobate prin Ordinul preşedintelui Autorităţii Naţionale de Reglementare în Domeniul Energiei nr. 89/2018 (Norme tehnice);

f) să pună la dispoziţia OSD, înainte de solicitarea de punere în funcţiune a racordului, toate documentele care au stat la baza execuţiei lucrărilor, respectiv a instalaţiei de racordare şi, după caz, a extinderii şi/sau redimensionării obiectivului/conductei de distribuţie a gazelor naturale necesar/necesare realizării racordării la SD, necesare întocmirii cărţii construcţiei;

g) să remedieze lucrările executate necorespunzător pe cheltuială proprie;

h) să transmită, prin intermediul canalelor de comunicare precizate de OSD, documentele şi informaţiile referitoare la stadiul lucrărilor contractate; OEE garantează corectitudinea datelor transmise şi conformitatea acestora cu informaţiile din documentele originale;

i) să notifice în scris OSD cu cel puţin 60 de zile anterior datei la care expiră autorizaţia ANRE care îi conferă OEE dreptul să execute sisteme de distribuţie a gazelor naturale, conform obiectului Convenţiei tehnice;

j) să achite contravaloarea eventualelor amenzi aplicate OSD de către organele de control competente:

(i)pentru refacerea necorespunzătoare a sistemului rutier (tasări sau alte neconformităţi), neasigurarea şantierului (a tranşeelor, a gropilor) şi pentru excesul de material rezultat în urma decopertării şi săpăturii;

(ii)pentru execuţia de lucrări fără autorizaţie de construire/acord/autorizaţia administratorului drumului sau de spargere;

k) să îl despăgubească pe OSD împotriva tuturor reclamaţiilor, acţiunilor în justiţie, daunelor-interese, costurilor, amenzilor, taxelor şi cheltuielilor, indiferent de natura lor, rezultate din sau în legătură cu obligaţiile ce sunt în responsabilitatea OEE;

l) să respecte termenele şi cerinţele prevăzute de legislaţia în vigoare în domeniul construcţiilor;

m) să ia în considerare referatul întocmit de verificatorul de proiecte atestat ANRE pentru:

(i)proiectul pentru autorizarea executării/proiectul tehnic aferent lucrărilor de racordare la SD;

(ii)dispoziţia/dispoziţiile de şantier dată/date de OEP pentru modificări locale ale soluţiei tehnice din proiectul pentru autorizarea executării, conform prevederilor legale în vigoare;

(iii)proiectele tehnice întocmite în urma unor rapoarte de expertiză tehnică de calitate;

n) să ia toate măsurile necesare pentru asigurarea tuturor persoanelor a căror prezenţă pe şantier este autorizată şi să menţină şantierul şi lucrările în starea de ordine necesară pentru evitarea oricărui pericol;

o) să procure şi să întreţină pe cheltuiala sa toate dispozitivele de iluminare, protecţie, îngrădire, alarmă şi pază, pentru situaţia în care sunt necesare sau au fost solicitate de către alte autorităţi competente, în scopul protejării lucrărilor;

p) să asigure confortul riveranilor;

q) să ia toate măsurile rezonabile necesare pentru a proteja mediul pe/în afara şantier/şantierului şi pentru a evita orice pagubă sau neajuns provocat persoanelor, proprietăţilor publice sau altora, rezultat din poluare, zgomot sau alţi factori generaţi de metodele sale de lucru, cu respectarea legislaţiei de mediu în vigoare;

r) să măsoare, în cazul racordului, şi să completeze în planul de situaţie, pe lângă elementele specifice proiectului şi cotele faţă de repere fixe (limita de proprietate stânga/dreapta; distanţele faţă de obiectivele SD existente: racorduri, vane, cuplări cu alte conducte etc.);

s) să realizeze gropile de poziţie prin desfacerea şi refacerea carosabilului în vederea realizării cuplării şi punerii în funcţiune;

t) să aducă terenul la starea iniţială, în conformitate cu specificaţiile OSD, precum şi cu impunerile ce rezultă din autorizaţia de construire şi/sau acordurile/autorizaţiile/avizele emise de autorităţile locale, şi să întocmească procesul verbal de refacere/aducere a terenului la starea iniţială validat de autoritatea locală, după caz;

u) să execute lucrările, conform proiectului avizat şi condiţiilor impuse prin acorduri/autorizaţii/avize pentru regimul ales de presiune a gazelor naturale, cu respectarea Normelor tehnice şi a tuturor prevederilor legale în vigoare la data realizării lucrării, din punctul de vedere al distanţelor de securitate faţă de construcţii şi utilităţi, al materialelor folosite şi al probelor de presiune;

v) să asigure împrejmuirea şi semnalizarea zonelor de lucru, conform legislaţiei în vigoare şi specificaţiilor OSD, indiferent de etapa în care se află lucrarea (lucrări de terasamente, lucrări de montaj etc.);

w) să menţină elementele de presemnalizare, semnalizare şi împrejmuire a şantierului pe tot parcursul efectuării lucrărilor, până la finalizarea lucrării prin aducerea terenului la starea iniţială;

x) să respecte perioada de garanţie aferentă lucrărilor de refacere a suprafeţelor afectate de lucrare, stabilită în legislaţia aplicabilă şi/sau hotărârile autorităţilor publice locale.

**CAPITOLUL VI: Sancţiuni pentru neîndeplinirea culpabilă a obligaţiilor**

Art. 15

Nerespectarea obligaţiilor asumate prin Convenţia tehnică de către una dintre părţi dă dreptul părţii lezate de a o rezilia şi de a pretinde plata de daune-interese.

Art. 16

(1) În cazul în care, din vina sa exclusivă, OEP şi/sau OEE execută necorespunzător obligaţiile sale sau întârzie începerea lucrărilor sau orice etapă intermediară a acestora conform graficului de execuţie a lucrărilor, aceştia/acesta sunt/este obligaţi/obligat să plătească la OSD o penalitate, corespunzătoare ca procent dobânzii datorate pentru neplata la termen a obligaţiilor către bugetul de stat, din valoarea activităţilor prestate, prevăzută în solicitarea de selectare, pentru fiecare zi de întârziere faţă de termenele asumate şi nerespectate (inclusiv cele intermediare prevăzute în graficul de proiectare şi/sau execuţie a lucrărilor de racordare la SD).

(2) Valoarea totală a penalităţilor prevăzute la alin. (1) nu poate depăşi valoarea activităţilor prestate prevăzută în solicitarea de selectare.

**CAPITOLUL VII: Garanţii**

Art. 17

Perioada de garanţie a lucrărilor curge de la data PVRTL, pe ansamblu sau pe părţi din lucrare, distincte din punct de vedere fizic şi funcţional, până la data PVRF, dar nu mai puţin de 24 de luni.

Art. 18

(1) OEE are obligaţia de a constitui în favoarea OSD garanţia de bună execuţie a lucrării în următoarele condiţii:

a) în termen de maximum 5 zile lucrătoare de la data la care Convenţia tehnică produce efecte juridice, OEE constituie garanţia de bună execuţie a lucrării în cuantum de 10% din valoarea activităţii prestate, prevăzută în solicitarea de selectare;

b) garanţia de bună execuţie este constituită prin virament bancar într-un cont de garanţie de bună execuţie deschis de OEE în favoarea OSD, la o bancă agreată de toate părţile contractante, prin scrisoare de garanţie bancară sau alt instrument de garantare emis de o societate de asigurări, instrument care are aceeaşi forţă juridică şi aplicabilitate ca scrisoarea de garanţie bancară, fiind necondiţionat, ferm, irevocabil şi reprezentând o garanţie autonomă şi independentă; instrumentul de garantare nu conţine termeni şi condiţii de excludere/limitare a răspunderii OEE pentru obligaţiile asumate prin Convenţia tehnică şi este valabil până la data încheierii PVRF aferent lucrărilor executate;

c) în cazul neconstituirii garanţiei de bună execuţie, OSD are dreptul să rezilieze Convenţia tehnică.

(2) OSD are dreptul de a executa garanţia de bună execuţie în limita prejudiciului creat, în situaţia în care OEP/OEE nu îşi îndeplineşte obligaţiile asumate prin Convenţia tehnică:

a) anterior executării garanţiei de bună execuţie, OSD are obligaţia de a notifica acest lucru OEP/OEE, precizând totodată obligaţiile care nu au fost respectate, precum şi termenul acordat pentru remedierea prejudiciului;

b) în situaţia în care OEP/OEE nu remediază prejudiciul în termenul acordat, OSD execută garanţia de bună execuţie;

c) orice executare a garanţiei de bună execuţie creează OEP/OEE obligaţia reîntregirii valorii respectivei garanţii.

(3) Garanţia de bună execuţie este eliberată în 2 etape, după cum urmează:

a) .............. % din valoarea garanţiei, în maximum 14 zile de la data încheierii PVRTL aferent lucrării executate, în situaţia în care nu a fost executată în tot sau în parte, iar riscul pentru vicii ascunse este minim;

b) ............ % din valoarea garanţiei, la expirarea perioadei de garanţie a lucrărilor executate, prevăzută la art. 17, respectiv în termen de 14 zile de la data încheierii PVRF aferent lucrării executate.

(4) În situaţia în care din fapta culpabilă a OEE se creează un prejudiciu a cărui valoare excedează cuantumului valoric acoperit de garanţia de bună execuţie, astfel cum este determinată această valoare la momentul executării garanţiei, OSD îşi rezervă dreptul de a solicita recuperarea diferenţei dintre prejudiciul efectiv creat şi prejudiciul acoperit ca urmare a executării garanţiei de bună execuţie.

(5) OEP poate constitui în favoarea OSD garanţia de bună execuţie a lucrării, în aceleaşi condiţii prevăzute la alin. (1).

**CAPITOLUL VIII: Securitatea şi sănătatea în muncă**

Art. 19

OEP şi/sau OEE au/are obligaţia să respecte dispoziţiile:

a) Legii securităţii şi sănătăţii în muncă nr. 319/2006, cu modificările şi completările ulterioare;

b) Legii nr. 53/2003 - Codul muncii, republicată, cu modificările şi completările ulterioare;

c) Legii nr. 307/2006 privind apărarea împotriva incendiilor, republicată, cu modificările şi completările ulterioare;

d) alte reglementări legale aplicabile.

Art. 20

Răspunderea pentru nerespectarea normelor de protecţie a muncii revine în integralitate OEP şi/sau OEE, indifferent dacă locul producerii evenimentului este amplasamentul lucrărilor ce fac obiectul Convenţiei tehnice.

**CAPITOLUL IX: Protecţia mediului**

Art. 21

OEP şi/sau OEE au/are obligaţia să respecte dispoziţiile Ordonanţei de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, precum şi ale celorlalte reglementări legale aplicabile.

Art. 22

OEP şi/sau OEE au/are obligaţia să ia toate măsurile necesare pentru protejarea mediului, înăuntrul şi în afara şantierului, pentru a evita orice pagubă sau neajunsuri provocate persoanelor şi proprietăţilor publice, rezultate din poluare, zgomot sau alţi factori, generate de metodele sale de lucru, respectând legislaţia de mediu în vigoare.

**CAPITOLUL X: Asigurări**

Art. 23

OEE are obligaţia să încheie, înainte de începerea lucrărilor, o asigurare, valabilă pe toată durata Convenţiei tehnice, ce cuprinde toate riscurile care ar putea apărea în legătură cu lucrările executate, utilajele, instalaţiile de lucru, echipamentele, materialele, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.

Art. 24

OSD nu este responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident ori prejudiciu adus unui muncitor sau altei persoane angajate de OEE, cu excepţia accidentelor sau prejudiciilor rezultate din vina OSD sau a angajaţilor acestora.

**CAPITOLUL XI: Încetarea Convenţiei tehnice**

Art. 25

Convenţia tehnică încetează în următoarele cazuri:

a) la expirarea duratei prevăzute la art. 3 alin. (2);

b) în caz de reziliere/încetare a contractului de racordare încheiat între OSD şi solicitant;

c) în situaţia refuzului autorităţilor competente de a elibera avizele şi autorizaţiile necesare execuţiei;

d) în caz de forţă majoră care se prelungeşte mai mult de 30 de zile;

e) în cazul retragerii autorizaţiei ANRE deţinute de OEP şi/sau OEE sau al expirării valabilităţii acesteia.

Art. 26

În situaţia în care Convenţia tehnică încetează conform prevederilor art. 25, obligaţiile părţilor sunt următoarele:

a) în termen de cel mult 10 zile anterior încetării Convenţiei tehnice, părţile procedează la întocmirea unui proces verbal care să cuprindă: lucrările sau părţile de lucrări executate, inventarul materialelor aprovizionate, precum şi inventarul descriptiv al materialelor şi al instalaţiilor existente pe şantier;

b) în termen de 5 zile de la data întocmirii procesului-verbal prevăzut la lit. a), OSD stabileşte măsurile care trebuie luate înainte de închiderea şantierului pentru a asigura conservarea şi securitatea lucrărilor sau a părţilor de lucrări executate; aceste măsuri pot include şi demolarea anumitor părţi de lucrări;

c) în cazul în care OEE nu execută măsurile prevăzute la lit. b) în termenul acordat de OSD, acesta le execută pe cheltuială proprie, costul acestor lucrări urmând să fie suportat de OEE, cu excepţia situaţiilor prevăzute la art. 25 lit. b), caz în care costul este suportat de partea din vina căreia a fost reziliată Convenţia tehnică;

d) OEE este obligat să evacueze amplasamentul în termenul fixat de OSD;

e) în termen de 5 zile de la data întocmirii procesului-verbal prevăzut la lit. a), OEE are obligaţia de a preda OSD:

(i)toate planurile şi orice alte documente puse la dispoziţia OEE de către OSD în legătură cu executarea lucrărilor de racordare la SD;

(ii)toate avizele şi autorizaţiile obţinute, precum şi documentaţiile complete, pentru a permite OSD continuarea procedurilor;

(iii)toate materialele, produsele, componentele, echipamentele puse la dispoziţia OEE de către OSD, în vederea îndeplinirii de către acesta din urmă a obligaţiilor care îi revin în temeiul Convenţiei tehnice.

Art. 27

Încetarea Convenţiei tehnice nu are efect asupra obligaţiilor ce decurg din executarea acesteia până la momentul încetării.

**CAPITOLUL XII: Cesiunea**

Art. 28

Părţile nu au dreptul de a cesiona total sau parţial Convenţia tehnică şi nici de a transfera prin cesiune totală sau parţială obligaţiile asumate prin aceasta şi nici de a transforma obligaţiile sale prin novaţie.

Art. 29

Cesiunea se poate realiza doar în situaţia în care cealaltă parte consimte la aceasta.

**CAPIT OLUL XIII: Forţa majoră**

Art. 30

Forţa majoră este constatată de către o autoritate competentă.

Art. 31

Forţa majoră exonerează părţile de îndeplinirea obligaţiilor asumate prin Convenţia tehnică, pe toată perioada în care acţionează aceasta.

Art. 32

Îndeplinirea contractului este suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

Art. 33

Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor.

Art. 34

În situaţia în care forţa majoră acţionează o perioadă mai mare de 30 de zile, fiecare parte are dreptul să notifice celeilalte părţi încetarea de plin drept a Convenţiei tehnice, fără ca vreuna dintre părţi să poată pretinde celeilalte daune interese.

**CAPITOLUL XIV: Soluţionarea litigiilor**

Art. 35

OSD şi OEE depun toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea Convenţiei tehnice.

Art. 36

În situaţia în care după 15 zile de la începerea tratativelor prevăzute la art. 35 OSD şi OEE nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**CAPITOLUL XV: Limba care guvernează Convenţia tehnică şi legea aplicabilă**

Art. 37

Limba care guvernează Convenţia tehnică este limba română.

Art. 38

Convenţia tehnică este interpretată conform legilor din România.

**CAPITOLUL XVI: Comunicări**

Art. 39

Orice comunicare între părţi referitoare la îndeplinirea Convenţiei tehnice trebuie să fie transmisă în scris.

Art. 40

Orice document scris trebuie înregistrat atât în momentul transmiterii, cât şi în momentul primirii.

Art. 41

Comunicările între părţi se pot face prin poştă, fax, poştă electronică, cu condiţia confirmării în scris a primirii comunicării, sau direct la registratură, în situaţia în care aceasta există.

Art. 42

OEP şi/sau OEE au/are obligaţia de a notifica în termen de 3 zile OSD orice modificare intervenită pe parcursul derulării Convenţiei tehnice cu privire la:

a) persoanele care au dreptul de a reprezenta societatea;

b) denumirea societăţii;

c) sediul social al societăţii şi, în general, toate modificările importante cu privire la funcţionarea societăţii.

**CAPITOLUL XVII: Alte clauze**

Art. 43

OEP şi/sau OEE au/are obligaţia să îl despăgubească pe OSD împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, precum şi împotriva oricăror amenzi, penalităţi, compensaţii şi alte măsuri de sancţionare impuse OSD de orice autoritate, instituţie sau terţ abilitat, rezultând din sau în legătură cu obligaţiile pentru care responsabilitatea revine OEP şi/sau OEE.

Art. 44

(1) OEP şi/sau OEE răspund/răspunde, potrivit obligaţiilor care le/îi revin, pentru viciile de orice natură ale lucrării, apărute în perioada de garanţie şi, după expirarea acesteia, pe toată durata de existenţă a construcţiei, pentru viciile structurii de rezistenţă apărute ca urmare a nerespectării proiectelor şi detaliilor de execuţie aferente executării lucrării.

(2) În situaţia în care autoritatea locală impune un termen de garanţie mai mare de 24 de luni pentru lucrările de refacere a terenului, OEE este obligat să respecte acest termen.

Art. 45

Pe perioada întreruperii lucrărilor pentru orice motiv, OEE are obligaţia de a lua toate măsurile necesare pentru conservarea lucrărilor deja executate, pentru prevenirea degradării lucrărilor în curs, prevenirea accidentelor de orice fel, paza şantierului şi orice alte măsuri necesare care ar putea preveni prejudiciile ce ar putea fi aduse OSD sau unor terţe persoane.

Art. 46

În sensul Convenţiei tehnice, lucrările de racordare la SD sunt considerate finalizate la data semnării PVRF.

Art. 47

Părţile convin că procedura OSD, care descrie atribuţiile, responsabilităţile, termenele şi condiţiile specifice de lucru pentru realizarea activităţilor care fac obiectul Convenţiei tehnice, este parte integrantă a acesteia.

**CAPITOLUL XVIII: Dispoziţii finale**

Art. 48

Documentele aferente Convenţiei tehnice sunt, după caz, următoarele:

a) solicitarea de selectare OEP şi/sau OEE, înregistrată la OSD cu nr. ........./.................., a solicitantului ............................................... (numele şi prenumele/denumirea) cu privire la racordarea la sistemul de distribuţie a gazelor naturale a …………….............................................. (imobilul/obiectivul/sistemul de distribuţie a gazelor naturale etc.) amplasat în ................................................................;

b) Avizul tehnic de racordare la sistemul de distribuţie a gazelor naturale (ATR) nr. ...../...............;

c) Contractul de racordare nr. ..../............., încheiat de OSD cu solicitantul, pentru racordarea la sistemul de distribuţiea gazelor naturale a imobilului obiectivului/sistemului prevăzut la lit. a) şi, dacă este cazul, actele adiţionale ale acestuia;

d) procedura OSD;

e) garanţia de bună execuţie;

f) atestatul/autorizaţia pentru refacerea terenurilor afectate de lucrări, în situaţia în care acesta/aceasta există;

g) graficul de proiectare şi/sau execuţie a lucrărilor de racordare la SD.

Art. 49

OEP şi/sau OEE declară expres că au/a luat cunoştinţă şi îşi asumă toate clauzele Convenţiei tehnice.

Art. 50

Fiecare persoană care semnează Convenţia tehnică declară şi garantează părţilor că este reprezentantul autorizat al părţii pentru care semnează.

Art. 51

Convenţia tehnică se încheie astăzi, .................., în .......... exemplare originale în limba română, având aceeaşi valoare juridică, câte un exemplar pentru fiecare parte contractantă.

Reprezentantul OSD

Numele şi prenumele: .........................................

Funcţia: ...........................

Semnătura: ...........................

Reprezentantul OEP/OEE

Numele şi prenumele: .........................................

Funcţia: ..............................

Semnătura: ........................

ANEXĂ: Graficul de proiectare şi/sau execuţie a lucrărilor de racordare la SD

(- Anexă la clauzele minime obligatorii)